కె.సత్యనారాయణ

కవ్వంపల్లి సత్యనారాయణ తెలంగాణ రాష్ట్రానికి చెందిన రాజకీయ నాయకుడు. ఆయన 2023 శాసనసభ ఎన్నికల్లో మానుకొండూరు నియోజకవర్గం నుండి ఎమ్మెల్యేగా గెలిచాడు.

 జీవిత విశేషాలు 
కవ్వంపల్లి సత్యనారాయణ కరీంనగర్ లో 1963లో జన్మించాడు. అతను  కాకతీయ మెడికల్ కళాశాల నుంచి ఎంబిబిఎస్, ఎమ్మెస్ ని పూర్తి చేసి వైద్యునిగాగా తన ప్రత్యక్ష జీవితాన్ని మొదలుపెట్టాడు. సుదీర్ఘకాలం వైద్యునిగా పనిచేసిన తను  తన వృత్తి జీవితంలో భాగంగా అనేక గ్రామాల్లో మెడికల్ క్యాంపులు నిర్వహించి ప్రజలకు తనదైన సామాజిక సేవలు అందించాడు. పూర్తిస్థాయిలో ప్రజలకు సేవ చేయాలని నిర్ణయించుకున్న అతను  భారత జాతీయ కాంగ్రెస్ పార్టీలో చేరి నియోజకవర్గంలో, పార్టీలో తనదైన ముద్ర వేస్తూ అంచలంచలుగా ఎదుగుతూ వచ్చాడు.

 రాజకీయ జీవితం 
2009 నుంచి ప్రత్యక్ష రాజకీయాల్లో ఉంటూ వచ్చిన అతను  గెలుపొందనప్పటికీ నియోజకవర్గంలో అనేక సేవ, సామాజిక కార్యక్రమాలతో ప్రజలకు ఎంతో చేరువయ్యాడు. కాంగ్రెస్ పార్టీలో కిందిస్థాయి నుంచి ఎన్నో పదవులు అధిరోహిస్తూ  కాంగ్రెస్ నాయకుడు  రేవంత్ రెడ్డికి ఎంతో సన్నిహితుడుగా ఉన్నాడు.

ఆయన 2023లో జరిగిన తెలంగాణ శాసనసభ ఎన్నికల్లో మానుకొండూరు నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీఆర్ఎస్ అభ్యర్థి రసమయి బాలకిషన్ పై 32,365 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికై, 2023 డిసెంబర్ 9న శాసనసభ్యుడిగా ప్రమాణస్వీకారం చేశాడు. 

ఆయనకు 2026 జనవరి 6న టీపీసీసీ ఎస్సీ డిపార్ట్​మెంట్ చైర్మన్‌గా నియమిస్తూ ఏఐసిసి అధ్యక్షుడు మల్లికార్జున్ ఖర్గే ఆదేశాల మేరకు ఏఐసిసి ప్రధాన కార్యదర్శి కేసీ వేణుగోపాల్ ఉత్తర్వులు జారీ చేశాడు.

మూలాలు

వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసన సభ్యులు (2023)
వర్గం:తెలంగాణ రాజకీయ నాయకులు